CELEX: 32007R0496
Language: lt
Date: 2007-05-04 00:00:00
Title: 2007 m. gegužės 4 d. Komisijos reglamentas (EB) Nr. 496/2007, iš dalies keičiantis Reglamentą (EB) Nr. 600/2005 dėl didžiausios likučių koncentracijos nustatymo pašarų priedui Salinomax 120G , priskiriamam kokcidiostatų ir kitų vaistinių medžiagų grupei (Tekstas svarbus EEE )

5.5.2007   
            
            
               LT
            
            
               Europos Sąjungos oficialusis leidinys
            
            
               L 117/9
            
         
      KOMISIJOS REGLAMENTAS (EB) Nr. 496/2007
   2007 m. gegužės 4 d.
   iš dalies keičiantis Reglamentą (EB) Nr. 600/2005 dėl didžiausios likučių koncentracijos nustatymo pašarų priedui „Salinomax 120G“, priskiriamam kokcidiostatų ir kitų vaistinių medžiagų grupei
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               Natrio salinomicino priedą (Salinomax 120G) buvo leista naudoti laikantis tam tikrų sąlygų, numatytų Tarybos direktyvoje 70/524/EEB (2). Komisijos reglamentu (EB) Nr. 600/2005 (3) buvo leista dešimt metų naudoti šį priedą mėsiniams viščiukams, susiejant leidimą su asmeniu, atsakingu už priedo išleidimą į apyvartą. Tas priedas buvo užregistruotas Bendrijos pašarų priedų registre.
            
         
               (2)
            
            
               Reglamente (EB) Nr. 1831/2003 numatyta galimybė vėliau keisti leidimo naudoti priedą išdavimo sąlygas, atsižvelgiant į leidimo turėtojo prašymą ir į Europos maisto saugos tarnybos (toliau – Tarnyba) nuomonę. Natrio salinomicino priedo (Salinomax 120G) leidimo turėtojas pateikė paraišką, kurioje siūloma pakeisti leidimo išdavimo sąlygas, įtraukiant Tarnybos įvertintą didžiausios likučių koncentracijos (DLK) vertę.
            
         
               (3)
            
            
               2005 m. sausio 26 d. priimtoje nuomonėje (4) Tarnyba pasiūlė nustatyti nagrinėjamos veikliosios medžiagos DLK. Šią DLK vertę gali reikėti patikslinti, atsižvelgiant į būsimo šios veikliosios medžiagos vertinimo, kurį atliks Europos vaistų agentūra, rezultatus.
            
         
               (4)
            
            
               Todėl Reglamentą (EB) Nr. 600/2005 reikėtų atitinkamai iš dalies keisti.
            
         
               (5)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 600/2005 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gegužės 4 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 270, 1970 12 14, p. 1. Direktyva su paskutiniais pakeitimais, padarytais Komisijos reglamentu (EB) Nr. 1800/2004 (OL L 317, 2004 10 16, p. 37).
   
      (3)  OL L 99, 2005 4 19, p. 5. Reglamentas su pakeitimais, padarytais Reglamentu (EB) Nr. 2028/2006 (OL L 414, 2006 12 30, p. 26).
   
      (4)  Gyvūnų pašaruose naudojamų priedų ir produktų arba medžiagų mokslinės grupės patikslinta nuomonė, pateikta atsakant į naują Komisijos užklausą dėl „Bio-Cox®120G“, kurio pagrindinę dalį sudaro natrio salinomicinas, kaip pašarų priedo, saugos pagal Tarybos direktyvą 70/524/EEB (4g straipsnis). Priimta 2005 m. sausio 26 d.EFSA Journal (2005) 170, 1–4.
   
      PRIEDAS
      
                  Priedo registracijos numeris
               
               
                  Asmens, atsakingo už priedo išleidimą į apyvartą, pavardė ir registracijos numeris
               
               
                  Priedas
                  (prekinis pavadinimas)
               
               
                  Sudėtis, cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
               
                  Didžiausia likučių koncentracija (DLK) atitinkamuose gyvūninės kilmės pašaruose
               
            
                  veikliosios medžiagos mg viename visaverčio pašaro kg
               
            
                  Kokcidiostatai ir kitos vaistinės medžiagos
               
            
                  E 766
               
               
                  
                     Alpharma (Belgija) BVBA
               
               
                  Natrio salinomicinas 120 g/kg (Salinomax 120G)
               
               
                  
                               
                           
                           
                              
                                 Priedo sudėtis:
                              
                              natrio salinomicino: 120 g/kg
                              kalcio lignosulfonato: 40 g/kg
                              kalcio sulfato dihidrato: iki 1 000 g/kg
                           
                        
                               
                           
                           
                              
                                 Veiklioji medžiaga:
                              
                              natrio salinomicinas, C42H69O11Na,
                              polieterio monokarboksirūgšties natrio druska, gauta fermentuojant Streptomyces albus (ATCC 21838/US 9401-06), CAS Nr. 55 721-31-8
                              Būdingos priemaišos:
                              
                                           
                                       
                                       
                                          < 42 mg elajofilino/kg natrio salinomicino,
                                       
                                    
                                           
                                       
                                       
                                          < 40 g 17-epi-20-dezoksi salinomicino/kg natrio salinomicino
                                       
                                    
                        
               
                  Mėsiniai viščiukai
               
               
                  —
               
               
                  50
               
               
                  70
               
               
                  Draudžiama naudoti mažiausiai 1 dieną prieš skerdimą.
                  Naudojimo instrukcijose nurodyti:
                  
                               
                           
                           
                              „Pavojingas arklinių šeimos gyvūnams ir kalakutams“;
                           
                        
                               
                           
                           
                              „Šio pašaro sudėtyje yra jonoforo: kartu naudojant tam tikras vaistines medžiagas (pvz., tiamuliną) gali atsirasti šalutinis poveikis“
                           
                        
               
                  2015 4 22
               
               
                  5 μg salinomicino viename visų drėgnų audinių kg